
Újra Járások A Közigazgatásban

A pályamunka központjában a 2013. január 1-el létrejött járási rendszer áll. A fő tárgykört két irányból közelíti meg. A vertikális vonalat a magyar történelemben megjelenő, a mai járási rendszerhez hasonló közigazgatási egységek vizsgálata alkotja. A történelmi előzmények kutatását – tekintve, hogy akkoriban jelent meg először azonos szintű közigazgatási modell – a XIII. századtól egészen a tanácsrendszer végéig, és a járási rendszer 1984-es megszűnésével bezárólag végzi. A vizsgálódás horizontális síkon a külföldi járási struktúrák elemzése, csoportosítása. Ezeken a szálakon ér el témakör fő pontjához, a Magyarországon majdnem 30 éve „kispadon ülő” járási rendszer kialakításához, jogszabályi hátterének tanulmányozásához, annak gyakorlati életben való realizálódásához.
Munkám során nem csupán a szakirodalmak és törvények felhasználásával dolgoztam, hanem fölkerestem a közigazgatásban dolgozó, komoly szakértelemmel és sokéves tapasztalattal rendelkező járási hivatalvezetőket és helyi önkormányzati jegyzőket. Az interjúk keretében felmerülő problémakörök és javaslatok alapján, azokat a hatályos jogi szabályozással összevetve a következőkre jutottam, összegezve. Kardinális gond a rendszer felépítése során a financiális hiányok, amelyek a jogalkotót arra késztették, hogy a meglévő vagyoni potenciálokból kanalizálja a struktúra megteremtését, amely az önkormányzatokból történő átcsoportosítást eredményezte. Nem csupán anyagi értelemben történt átszervezés, hanem a foglalkoztatotti állomány tekintetében is. Az eltérő viszonyok miatt nem sikerült egységes arculatot kialakítani, jelentős minőségbeli eltérésekhez vezetett a létrejött hivatalok összefüggésében. Érdekes módon, pont az eredeti rendeltetésében, az egyes államigazgatási feladat- és hatáskörök vonatkozásában merültek fel szignifikáns hiányosságok az átvétel során. A dolgozat ezekre a problémákra világít rá, valamint azok orvoslására tesz felvetéseket.



